2. sz. melléklet a 16/2019. (X. 30.) önkormányzati rendelethez


A KÉPVISELŐ-TESTÜLET BIZOTTSÁGÁNAK FELADATAI



I.
Pénzügyi Bizottság


Szakterülete: önkormányzati gazdálkodás; környezetvédelem; természetvédelem; építésügy, településfejlesztés és –rendezés; energiagazdálkodás; közszolgáltatások; közterületi rend és tisztaság védelme; 
                        
1) Véleményezi: 
1. a költségvetési rendelet tervezetét, módosítását, a költségvetési beszámolót, pénzügyi vonatkozású előterjesztést;
1. a helyi adókra vonatkozó rendelet-tervezeteket;
1. az önkormányzat középtávú koncepcióját és fejlesztési programját,
1. az intézmény átalakításával kapcsolatos előterjesztéseket;
1. a képviselő-testület hatáskörébe tartozó hitelfelvételt, kötvénykibocsátást;
1. az önkormányzati beruházásokat, különös tekintettel a község életét alapvetően befolyásoló beruházásokat;
1. a rendezési terv programját, az előtervet és tervet, továbbá a településfejlesztési koncepciót és tervet;
1. a közterületi rend kialakítását;
1. a kommunális szolgáltatások fejlesztését szabályozó döntéseket;
1. a szakterületét érintő kérdésekről szóló önkormányzati rendelet-tervezeteket;
1.  a környezetvédelemmel kapcsolatos döntéseket;
1. a vállalkozások ösztönzését, területek, ingatlanok elidegenítésre, hasznosításra kijelölését, ami rendezési tervmódosítást igényel; 
1. a térképészeti határkiigazítást;
1. település környezetvédelmével kapcsolatos előterjesztéseket.

2. Javaslatot tesz a települést érintő gazdasági és területfejlesztési lehetőségekre.

3. Kidolgozza a szakterületének irányelveit.

4. Előkészíti a települést érintő pályázatokat.










II.
Szociális és Humánerőforrás Bizottság


Szakterület: szociális ellátás; gyermek- és ifjúságvédelem; egészségügyi ellátás; közművelődés; sport; ifjúság, nevelés-oktatás; bűnmegelőzés, közbiztonság; általános önkormányzati feladatok.
Települési értéktárként is működik a Szociális és Humánerőforrás Bizottság.

1) Véleményezi:
1. az önkormányzati rendelet tervezeteket, és az azokat érintő, írásban benyújtott módosító indítványokat;
1. a polgármester ellen kezdeményezett fegyelmi bejelentést,
1. képviselő-testület döntése elleni törvényességi észrevételeket;
1. külső szervekkel/szervezetekkel kötött szerződéseket, megállapodásokat,
1. a szakterületéhez tartozó pályázatokat;
1. a szakterületéhez tartozó intézmények létesítésével, megszüntetésével és összevonásával kapcsolatos előterjesztéseket;
1. szobrok, emlékművek és emléktáblák állításával kapcsolatos elképzeléseket;
1. a rendőrség/polgárőrség által a település közrendjéről készített beszámolót.

2) Javaslatot tesz a polgármester illetményének megállapítására, emelésére; költségátalány megállapítására és emelésére, valamint jutalmára. 

3) Lebonyolítja az alpolgármester-választást.

4) Figyelemmel kíséri:
· a jogalkalmazást, kezdeményezi az elavult helyi rendeletek hatályon kívül helyezését és módosítását,
· a helyi jogalkotás során a központi és a helyi jogi szabályozás összhangjának megteremtését.

5) Végzi a vagyonnyilatkozatok nyilvántartását és ellenőrzését, lefolytatja a vagyonnyilatkozattal kapcsolatos eljárást.
6) Kivizsgálja az összeférhetetlenség megállapítására irányuló kezdeményezéseket, és javaslatot tesz a képviselő-testületnek.

7) Kidolgozza a szakterületéhez tartozó rendelet-tervezetek irányelveit.

8) Kapcsolatot tart az egészségügyi (háziorvosi, védőnői, fogorvosi) szolgálattal, valamint a szociális gondoskodás területén működő társadalmi és egyházi, alapítványi és egyéb karitatív szervekkel – közösen gondoskodnak a településen élő rászorultak segítéséről, védelméről.

9) Szervezi és ellenőrzi az oktatási, művészeti, kulturális, ifjúságot érintő ügyekkel kapcsolatos döntések előkészítését, illetve azok végrehajtását.

10) Javaslatot tesz a Képviselőtestület felé:
· az „Iskolánk büszkesége” díj jelöltjeire vonatkozóan,
· a polgárőrség hatékony működése érdekében a feltételek biztosítására.

11) Droghasználat és kábítószeres bűnözés megelőzése érdekében évente 1 alkalommal kerekasztal beszélgetés szervezése az általános iskola, gyermekjóléti szolgálat, polgárőrség és a helyi vendéglátó egységeket vezető vállalkozók bevonásával.



A Szociális és Humánerőforrás Bizottság látja el a Szentgáli Települési Értéktár Bizottság feladatait.

